title: 2007 m. vasario 12 d. Tarybos sprendimas 2007/91/BUSP, iš dalies keičiantis Sprendimą 2004/197/BUSP, nustatantį karinio ar gynybinio pobūdžio Europos Sąjungos operacijų bendrųjų išlaidų finansavimo administravimo mechanizmą (ATHENA)

text:
13.2.2007

               LT

               Europos Sąjungos oficialusis leidinys

               L 41/11

      TARYBOS SPRENDIMAS 2007/91/BUSP
   2007 m. vasario 12 d.
   iš dalies keičiantis Sprendimą 2004/197/BUSP, nustatantį karinio ar gynybinio pobūdžio Europos Sąjungos operacijų bendrųjų išlaidų finansavimo administravimo mechanizmą (ATHENA)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 13 straipsnio 3 dalį ir 28 straipsnio 3 dalį,
   kadangi:

               (1)

               2004 m. vasario 23 d. Taryba priėmė Sprendimą 2004/197/BUSP (1).

               (2)

               Sprendimo 2004/197/BUSP 42 straipsnyje nustatyta, kad sprendimas, įskaitant jo priedus, po kiekvienos operacijos arba bent kas aštuoniolika mėnesių peržiūrimas.

               (3)

               Kiekvienu konkrečiu atveju Taryba nusprendžia, ar operacija yra karinio ar gynybinio pobūdžio, kaip apibrėžta Sutarties 28 straipsnio 3 dalyje,

         NUSPRENDĖ:
   1 straipsnis
   Sprendimas 2004/197/BUSP iš dalies keičiamas taip:

               1)

               1 straipsnis papildomas taip:

                           „c)

                           „operacijos“ – karinio ar gynybinio pobūdžio ES operacijos;

                           d)

                           „kariniai rėmimo veiksmai“ – ES operacijos ar jų dalys, dėl kurių Taryba priima sprendimą remdama trečiąją valstybę ar trečiąją organizaciją ir kurios yra karinio ar gynybinio pobūdžio, tačiau kurių vykdymui nevadovauja ES štabas“;

               2)

               2 straipsnio 1 dalis pakeičiama taip:
               „1.   Sukuriamas operacijų bendrųjų išlaidų finansavimui administruoti mechanizmas.“;

               3)

               7 straipsnio 1 dalis pakeičiama taip:
               „1.   Informavęs Specialųjį komitetą Tarybos generalinis sekretorius administratorių ir mažiausiai vieną jo pavaduotoją paskiria trejiems metams.“;

               4)

               10 straipsnio 5 dalyje išbraukiamas antras sakinys;

               5)

               3 skyriaus pavadinimas pakeičiamas taip:
               „3   SKYRIUS
               ADMINISTRACINIAI SUSITARIMAI SU VALSTYBĖMIS NARĖMIS, ES INSTITUCIJOMIS, TREČIOSIOMIS VALSTYBĖMIS IR TARPTAUTINĖMIS ORGANIZACIJOMIS“,

               6)

               3 skyrius papildomas šiais straipsniais:
               „10 a straipsnis
               Administraciniai susitarimai su valstybėmis narėmis ar ES institucijomis
               1.   Siekiant, kad operacijų metu pirkimai būtų vykdomi ekonominiu požiūriu palankiausiomis sąlygomis, gali būti deramasi dėl administracinių susitarimų su valstybėmis narėmis ar ES institucijomis. Šie susitarimai sudaromi ATHENA, kuriai atstovauja operacijos vadas ar, nesant operacijos vado – administratorius, ir atitinkamų valstybių narių ar ES institucijų kompetentingiems administraciniams organams pasikeičiant laiškais.
               2.   Prieš pasirašant bet kurį tokį susitarimą konsultuojamasi su Specialiuoju komitetu.
               10 b straipsnis
               Administraciniai susitarimai su trečiąja valstybe ar tarptautine organizacija
               1.   Siekiant, kad operacijos vietoje pirkimai būtų vykdomi ekonominiu požiūriu palankiausiomis sąlygomis atsižvelgiant į veiklos apribojimus, gali būti deramasi dėl administracinių susitarimų su trečiąja valstybe ar tarptautine organizacija. Šie susitarimai sudaromi ATHENA, kuriai atstovauja operacijos vadas ar, nesant operacijos vado – administratorius, ir atitinkamos trečiosios valstybės ar tarptautinės organizacijos kompetentingiems administraciniams organams pasikeičiant laiškais.
               2.   Prieš pasirašant bet kurį tokį susitarimą jis pateikiamas Specialiajam komitetui patvirtinti.“;

               7)

               Į 14 straipsnį įterpiama tokia dalis:
               „3a.   Karinių rėmimo veiksmų aktyviuoju etapu, kurį nustato Taryba, ATHENA kaip bendrąsias veiklos išlaidąs padengia tas veiklos išlaidas, kurias Taryba nustato kiekvienu konkrečiu atveju pagal III priedą.“;

               8)

               18 straipsnio 3 dalies pirmas sakinys pakeičiamas taip:
               „3.   Įsipareigojimų ir mokėjimų asignavimai klasifikuojami pagal antraštines dalis ir skyrius, grupuojant išlaidas pagal rūšį ar paskirtį, prireikus suskirstant į straipsnius.“;

               9)

               20 straipsnio 1 dalies antras sakinys pakeičiamas taip:
               „Jei skubios aplinkybės leidžia tai daryti, mažiausiai prieš vieną savaitę apie savo ketinimus administratorius praneša Specialiajam komitetui.“;

               10)

               22 straipsnis pakeičiamas taip:
               „22 straipsnis
               Išankstinis įgyvendinimas
               Patvirtinus metinį biudžetą, asignavimai gali būti naudojami įsipareigojimams ir mokėjimams padengti, jei tai būtina veiklos tikslais.“;

               11)

               23 straipsnio 1, 2 ir 3 dalys pakeičiamos taip:
               „1.   Bendrosioms išlaidoms, patirtoms rengiantis operacijoms ar vykdant tolesnę su jomis susijusią veiklą, padengti numatyti mokėjimų asignavimai, kurie nėra padengiami iš įvairių pajamų, finansuojami iš dalyvaujančių valstybių narių sumokėtų įmokų.
               2.   Operacijos bendrosioms išlaidoms padengti numatyti mokėjimų asignavimai dengiami iš valstybių narių įmokų ir prisidedančių prie konkrečių operacijų trečiųjų valstybių įmokų.
               3.   Valstybių narių operacijai mokėtinų įmokų suma lygi į biudžetą įtrauktai mokėjimų asignavimų sumai, skirtai visoms tos operacijos bendrosioms išlaidoms padengti, atėmus iš šios sumos tai pačiai operacijai mokėtinas įmokas, pagal 11 straipsnį mokamas prisidedančių prie operacijos trečiųjų valstybių.“;

               12)

               24 straipsnio 1 dalis išbraukiama;

               13)

               24 straipsnis papildomas šia dalimi:
               „8.   Administratorius patvirtina įmokų gavimą.“;

               14)

               25 straipsnis iš dalies keičiamas taip:

                           a)

                           3 dalyje išbraukiamas trečiasis sakinys;

                           b)

                           papildoma šia dalimi:
                           „9.   Jei operacijai reikia lėšų anksčiau nei gaunama pakankamai įmokų ir patvirtinus iš anksto mokančioms valstybėms narėms, tai operacijai skirtoms įmokoms padengti gali būti panaudota iki 50 % prie tos operacijos finansavimo prisidedančių valstybių narių sumokėtų išankstinių įmokų. Iš anksto mokančiosios valstybės narės papildo išankstinę įmoką per 90 dienų nuo pareikalavimo išsiuntimo dienos.“;

               15)

               31 straipsnio 4 dalies pirmas sakinys pakeičiamas taip:
               „4.   Prieš priimant konkrečios operacijos biudžetą administratorius ir operacijos vadas ar jo atstovas kiekvieną mėnesį Specialiajam komitetui teikia pranešimus, kiekvienas jų pranešdamas apie tokius su juo susijusius reikalus, kaip išlaidos, kurios atitinka tos operacijos bendrųjų išlaidų kriterijus.“;

               16)

               37 straipsnis iš dalies keičiamas taip:

                           a)

                           3 dalis išbraukiama;

                           b)

                           4 dalies pirmos pastraipos antras sakinys pakeičiamas taip:
                           „Kiekvienais metais Specialusis komitetas iš valstybių narių pasiūlytų kandidatų paskiria du narius trejų metų laikotarpiui nuo kitų metų sausio 1 d. (šis laikotarpis gali būti pratęstas vieną kartą). Specialusis komitetas gali pratęsti nario įgaliojimus ne ilgiau kaip 6 mėnesiams.“;

                           c)

                           4 dalies d punktas pakeičiamas taip:

                                       „d)

                                       finansiniais metais ir ex post, atlikdami patikrinimus vietoje, taip pat tikrindami patvirtinamuosius dokumentus, jie patikrina, ar ATHENA finansuotos ar iš anksto finansuotos išlaidos buvo vykdytos pagal taikomus teisės aktus ir patikimo finansų valdymo principus, t. y. vadovaujantis ekonomijos, efektyvumo ir veiksmingumo principais, ir ar yra tinkama vidaus kontrolė.“;

                           d)

                           4 dalies antros pastraipos pirmas sakinys pakeičiamas taip:
                           „Kiekvienais metais Auditorių kolegija nusprendžia, ar pratęsti iš jos narių išrinkto pirmininko įgaliojimus, ar jį pakeisti.“;

               17)

               38 straipsnio 1 ir 2 dalys pakeičiamos taip:
               „1.   Pasibaigus finansiniams metams iki kovo 31 d. arba per keturis mėnesius nuo vadovaujamos operacijos pabaigos, atsižvelgiant į tai, kuri data ankstesnė, kiekvienas operacijos vadas pateikia ATHENA apskaitos pareigūnui informaciją, būtiną parengti metines bendrųjų išlaidų ataskaitas, metines iš anksto finansuotų ir padengtų pagal 27 straipsnį išlaidų ataskaitas ir metinę veiklos atskaitą.
               2.   Pasibaigus finansiniams metams iki balandžio 30 d. administratorius, padedant apskaitos pareigūnui ir kiekvienos operacijos vadui, parengia ir pateikia Specialiajam komitetui bei Auditorių kolegijai preliminarias metines ataskaitas ir metinę veiklos ataskaitą.
               2a.   Pasibaigus finansiniams metams iki liepos 31 d. Auditorių kolegija pateikia Specialiajam komitetui metinę audito ataskaitą, o administratorius, padedant apskaitos pareigūnui ir kiekvienos operacijos vadui – ATHENA galutines metines ataskaitas. Pasibaigus finansiniams metams iki rugsėjo 30 d. Specialusis komitetas, atsižvelgdamas į Auditorių kolegijos audito ataskaitą, išnagrinėja metines ataskaitas, kad galėtų patvirtinti, jog administratorius, apskaitos pareigūnas ir kiekvienos operacijos vadas įvykdė su išlaidomis susijusius įsipareigojimus.“;

               18)

               38 straipsnio 8 dalies pirmas sakinys pakeičiamas taip:
               „8.   Visos operacijoje dalyvaujančios valstybės narės kiekvienais metais iki kovo 31 d. savanoriškai pateikia administratoriui, atitinkamais atvejais per operacijos vadą, informaciją apie papildomas išlaidas, kurias praėjusiais finansiniais metais jos patyrė vykdant operaciją.“;

               19)

               41 straipsnis išbraukiamas;

               20)

               I priedas iš dalies keičiamas taip:

                           a)

                           punktai „1. Audito išlaidos“ ir „4. Banko išlaidos“ išbraukiami;

                           b)

                           papildoma tokia pastraipa:
                           „Prireikus į metinio biudžeto bendrąją dalį įrašomi asignavimai šioms operacijų, prie kurių finansavimo prisidėjo dalyvaujančios valstybės narės, bendrosioms išlaidoms padengti:

                                       1)

                                       Banko išlaidos

                                       2)

                                       Audito išlaidos

                                       3)

                                       Bendros išlaidos, susijusios su pasirengimo operacijai etapu, kaip apibrėžta II priede.“;

               21)

               III priedo III-A dalis iš dalies keičiama taip:

                           a)

                           2 ir 3 punktai pakeičiami taip:

                                       „2.

                                       Papildomos išlaidos, patirtos teikiant bendro pobūdžio paramą karinėms pajėgoms:
                                       Toliau išvardytos išlaidos yra karinių pajėgų dislokavimo operacijos vietoje išlaidos:

                                                   a)

                                                   :

                                                   dislokavimo/infrastruktūros darbai

                                                   :

                                                   neišvengiamos išlaidos, būtinos, kad visos karinės pajėgos galėtų įvykdyti savo misiją (įprastai naudojami oro uostai, geležinkeliai, uostai, įskaitant keleivių išlaipinimo vietas ir susirinkimo zonas; energijos ir vandens tiekimas, stacionari pajėgų apsauga, saugyklos, automobilių stovėjimo aikštelės; inžinerinė parama);

                                                   b)

                                                   :

                                                   tapatybės žymėjimas

                                                   :

                                                   specialūs tapatybės ženklai, „Europos Sąjungos“ tapatybės kortelės, ženkleliai, medaliai, Europos Sąjungos spalvų vėliavos ir kitoks karinių pajėgų ar štabų tapatybės žymėjimas (išskyrus drabužių, kepurių ar uniformų);

                                                   c)

                                                   :

                                                   medicinos paslaugos

                                                   :

                                                   neatidėliotina medicininė evakuacija (Medevac).

                                       3.

                                       Papildomos ES pajėgų išlaidos, patirtos dėl naudojimosi bendraisiais NATO ištekliais ir pajėgumais, kuriais gali naudotis ES vadovaujama operacija.
                                       Europos Sąjungos išlaidos, patirtos taikant vienai iš ES karinių operacijų ES ir NATO susitarimus, susijusius su NATO bendrųjų išteklių ir pajėgumų, kuriais gali naudotis ES vadovaujama operacija, perdavimu, stebėsena ir grąžinimu ar pareikalavimu grąžinti. NATO vykdomas išlaidų kompensavimas ES.“;

                           b)

                           papildoma šiuo punktu:

                                       „4.

                                       ES patirtos papildomos išlaidos, susijusios su prekėmis, paslaugomis ar darbais, kurie įtraukti į bendrųjų išlaidų sąrašą ir kuriuos pagal 10 a ir 10 b straipsniuose nurodytą susitarimą ES vadovaujamai operacijai suteikė valstybė narė, ES institucija, trečioji valstybė ar tarptautinė organizacija. Valstybės, ES institucijos ar tarptautinės organizacijos vykdomas išlaidų kompensavimas pagal tokį susitarimą.“;

               22)

               III priedo III-B dalis papildoma tokiais punktais:

                           „Daugianacionalinis pajėgų štabas

                           :

                           daugianacionalinis ES pajėgų, dislokuotų operacijos zonoje, štabas;

                           Informacijos gavimas

                           :

                           informacijos gavimas (palydovinės nuotraukos; žvalgyba operacijos vietoje, išžvalgymas ir stebėjimas (ISR), įskaitant žemės stebėjimą iš oro (AGSR); iš asmenų gaunama žvalgybos informacija).“;

               23)

               III priede įterpiama šis dalis:
               „III-C
               Bendrosios veiklos išlaidos, kurias operacijos vado prašymu Specialiajam komitetui pritarus dengia ATHENA

                           a)

                           būtina papildoma įranga: specialios nenumatytos operacijai vykdyti būtinos įrangos nuoma ar pirkimas, kai įsigyta įranga misijai pasibaigus negrąžinama;

                           b)

                           medicinos paslaugos: 1, 2 ir 3 paskirties įranga operacijos vietoje;

                           c)

                           informacijos gavimas: informacijos gavimas (palydovinės nuotraukos; žvalgyba operacijos vietoje, išžvalgymas ir stebėjimas (ISR), įskaitant žemės stebėjimą iš oro (AGSR); iš asmenų gaunama žvalgybos informacija);

                           d)

                           kiti esminiai pajėgumai operacijos vietoje: pajėgumai operacijos vietoje (išminavimas operacijos vietoje, jeigu būtina operacijai; cheminė, biologinė, radiologinė ir branduolinė (CBRN) apsauga; kuro saugyklos ir tiekimo įranga; operacijos vietoje surinktų ginklų ir šaudmenų saugojimas ir sunaikinimas) laikantis bendrųjų veiksmų.“

         2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. vasario 12 d.

            Tarybos vardu

            Pirmininkas

         F.-W. STEINMEIER

      (1)  OL L 63, 2004 2 28, p. 68. Sprendimas su paskutiniais pakeitimais, padarytais Sprendimu 2005/68/BUSP (OL L 27, 2005 1 29, p. 59).


title: 2008/508/EB: 2007 m. balandžio 24 d. Europos Parlamento sprendimas dėl Europos profesinio mokymo plėtros centro 2005 finansinių metų sąskaitų uždarymo

text:
15.7.2008

               LT

               Europos Sąjungos oficialusis leidinys

               L 187/83

      EUROPOS PARLAMENTO SPRENDIMAS

   2007 m. balandžio 24 d.
   dėl Europos profesinio mokymo plėtros centro 2005 finansinių metų sąskaitų uždarymo
   (2008/508/EB)
   EUROPOS PARLAMENTAS,
   atsižvelgdamas į Europos profesinio mokymo plėtros centro 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos profesinio mokymo plėtros centro 2005 finansinių metų galutinių metinių ataskaitų kartu su centro atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (4), ypač į jo 12a straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A6-0097/2007),

               1.

               pažymi, kad Europos profesinio mokymo plėtros centro galutinėse 2004–2005 m. metinėse ataskaitose buvo pateikti šie duomenys:
               2004 ir 2005 finansinių metų pajamų ir išlaidų ataskaitos duomenys

                           (tūkst. EUR)

                           2005

                           2004

                              Pajamos

                           Komisijos subsidijos

                           16 418

                           13 700

                           Asignuotosios pajamos

                           573

                           724

                           Įvairios pajamos

                           36

                           42

                              Iš viso pajamų (a)

                              17 027

                              14 466

                              Biudžeto išlaidos finansiniams metams

                              Darbuotojai. Biudžeto I antraštinė dalis

                           Mokėjimai

                           8 862

                           8 579

                           Perkelti asignavimai

                           213

                           466

                              Administracija – II antraštinė biudžeto dalis

                              Mokėjimai

                              865

                              768

                           Perkelti asignavimai

                           334

                           542

                              Veiklai skirti asignavimai – III antraštinė biudžeto dalis (išskyrus asignuotas pajamas)

                           Mokėjimai pagal finansinių metų mokėjimų asiganavimus

                           2 466

                           2 508

                           Iki 2003 m. gruodžio 31 d. neįvykdytų įsipareigojimų mokėjimai

                           2 119

                           2 702

                           Perkelti asignavimai

                              Asignuotos pajamos (PHARE ir trečiosios šalys)

                           Mokėjimai

                           68

                           415

                           Perkelti asignavimai

                           505

                           309

                              Iš viso išlaidų (b)

                              15 433

                              16 289

                              Finansinių metų (a-b) vykdymas

                              1 594

                              -1 823

                           Likutis, perkeltas iš ankstesnių finansinių metų

                           375

                           -993

                           Iš praėjusių metų perkelti ir panaikinti asignavimai (I ir II antraštinės dalys neišskirtos

                           111

                           56

                           Panaikinti asignavimai, perkelti iš asignuotų pajamų (III antraštinė asignavimų dalis neišskirta)
                           III antraštines dalies N-1 asignavimų perkėlimo, susijusio su pakeitimu į diferencijuotus asignavimus, neutralizavimas

                           93

                           3 138

                           Sumos, nepanaudotos praeitais finansiniais metais, skirtos naudojimui

                           1

                           Grąžinamosios išmokos Komisijai

                           0

                           Valiutos kurso skirtumai

                           1

                           -4

                              Finansinių metų likutis

                              2 173

                              375

                              Šaltinis: Centro pateikta informacija. Šioje lentelėje pateikiami apibendrinti fondo pateikti duomenys.

               2.

               pritaria Europos profesinio mokymo plėtros centro 2005 finansinių metų sąskaitų uždarymui;

               3.

               paveda Pirmininkui perduoti šį sprendimą Europos profesinio mokymo plėtros centro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 28.

      (2)  OL C 312, 2006 12 19, p. 60.

      (3)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 39, 1975 2 13, p. 1. Reglamentas su paskutiniais pakeitimais, padarytais Reglamentu (EB) Nr. 2051/2004 (OL L 355, 2004 12 1, p. 1).

      (5)  OL L 357, 2002 12 31, p. 72.


title: 2013 m. liepos 9 d. Tarybos sprendimas, kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 2 projekto

text:
13.7.2013

               LT

               Europos Sąjungos oficialusis leidinys

               C 201/3

         TARYBOS SPRENDIMAS
   2013 m. liepos 9 d.
   kuriuo priimama Tarybos pozicija dėl 2013 finansinių metų Europos Sąjungos taisomojo biudžeto Nr. 2 projekto
   2013/C 201/04
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2013 finansinių metų Sąjungos biudžetas galutinai buvo priimtas 2012 m. gruodžio 12 d. (2),

               —

               2013 m. balandžio 2 d. Komisija pateikė pasiūlymą dėl 2013 finansinių metų bendrojo biudžeto taisomojo biudžeto Nr. 2 projekto,

         NUSPRENDĖ:
   Vienintelis straipsnis
   Tarybos pozicija dėl 2013 finansinių metų Europos Sąjungos taisomojo biudžeto Nr. 2 projekto buvo priimta 2013 m. liepos 9 d.
   Visą pozicijos tekstą galima rasti Tarybos interneto svetainėje arba iš jos atsisiųsti šiuo adresu: http://www.consilium.europa.eu/

      Priimta Briuselyje 2013 m. liepos 9 d.

            Tarybos vardu

            Pirmininkas

         R. ŠADŽIUS

      (1)  OL L 298, 2012 10 26, p. 1.

      (2)  OL L 66, 2013 3 8, p. 1, su klaidų ištaisymu OL L 134, 2013 5 18, p. 21.


title: 2000 m. gruodžio 5 d. Tarybos Sprendimas dėl Bendrijos ir kiekvienos ELPA valstybės, kuri remdamasi bendrąja lengvatų sistema suteikia tarifų lengvatas (Norvegija ir Šveicarija), su sąlyga, kad į Bendrijos muitinės teritoriją įvežtoms prekėms, kurių sudėties kilmės šalis yra Norvegija ar Šveicarija, taikomas toks pats režimas kaip prekėms, kurių sudėties kilmės šalis yra Bendrija (tarpusavio susitarimas), susitarimo pasikeičiant raštais patvirtinimo

text:
Svarbus teisinis pranešimas

|

32001D0101

Oficialusis leidinys L 038 , 08/02/2001 p. 0024 - 0024

		Tarybos Sprendimas2000 m. gruodžio 5 d.dėl Bendrijos ir kiekvienos ELPA valstybės, kuri remdamasi bendrąja lengvatų sistema suteikia tarifų lengvatas (Norvegija ir Šveicarija), su sąlyga, kad į Bendrijos muitinės teritoriją įvežtoms prekėms, kurių sudėties kilmės šalis yra Norvegija ar Šveicarija, taikomas toks pats režimas kaip prekėms, kurių sudėties kilmės šalis yra Bendrija (tarpusavio susitarimas), susitarimo pasikeičiant raštais patvirtinimo(2001/101/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas [1] 66 straipsnio 4 ir 5 dalis,Kadangi:(1) Siekiant sudaryti sąlygas Bendrijos, Šveicarijos ir Norvegijos muitinėms išduoti A formos kilmės sertifikatų pakaitalą, kad būtų palengvintas judėjimas ypač tų prekių, kurių kilmės šalys yra besivystančios valstybės, kurios naudojasi Europos bendrijos, Šveicarijos ir Norvegijos suteiktomis bendrosiomis lengvatomis, turi būti sudarytas Bendrijos, Šveicarijos ir Norvegijos susitarimas, kuriuo remdamosi jos savitarpiškai pripažintų savo sudedamąsias dalis, kaip kilusias tam tikrose besivystančiose šalyse, sutinkamai su abipusėmis kilmės kumuliacijos taisyklėmis.(2) Dėl 1996 m. kovo 29 d. Tarybos Komisijai suteiktu įgaliojimu tuo tikslu įvyko Europos bendrijos, Šveicarijos ir Norvegijos derybos, po kurių buvo sudarytas susitarimas pasikeičiant raštais, kurį Bendrija suinteresuota patvirtinti,NUSPRENDĖ:1 straipsnisŠiuo Bendrijos vardu patvirtinamas Bendrijos ir kiekvienos ELPA valstybės, kuri remdamasi bendrąja lengvatų sistema suteikia tarifų lengvatas (Norvegija ir Šveicarija), su sąlyga, kad į Bendrijos muitinės teritoriją įvežtoms prekėmis, kurių kilmės šalis yra Norvegija ar Šveicarija, taikomas toks pats režimas kaip prekėms, kurių sudėties kilmės šalis yra Bendrija (tarpusavio susitarimas), susitarimas pasikeičiant raštais.Prie šio sprendimo pridedamas susitarimo pasikeičiant raštais tekstas.2 straipsnisŠiuo Tarybos pirmininkas įgaliojamas paskirti asmenį (-is), kuriam (-iems) suteikiama teisė pasirašyti susitarimą pasikeičiant raštais, siekiant įpareigoti Bendriją.3 straipsnisTarybos pirmininkas Bendrijos vardu pateikia susitarime pasikeičiant raštais numatytą pranešimą.Priimta Briuselyje, 2000 m. gruodžio 5 d.Tarybos varduPirmininkasC. Pierret[1] OL L 253, 1993 10 11, p. 1. Reglamentas su paskutiniais pakeitimais, padarytais Reglamentu (EB) Nr. 1602/2000 (OL L 188, 2000 7 26, p. 1).--------------------------------------------------


title: Algirdo Šemetos paskyrimo Europos Komisijos nariu patvirtinimas 2009 m. rugsėjo 14 d. Europos Parlamento sprendimas dėl Algirdo Šemetos paskyrimo Komisijos nariu patvirtinimo

text:
19.8.2010

               LT

               Europos Sąjungos oficialusis leidinys

               CE 224/39

         2009 m. rugsėjo 14 d., pirmadienisAlgirdo Šemetos paskyrimo Europos Komisijos nariu patvirtinimas
   P7_TA(2009)0003
   2009 m. rugsėjo 14 d. Europos Parlamento sprendimas dėl Algirdo Šemetos paskyrimo Komisijos nariu patvirtinimo
   2010/C 224 E/12

      Europos Parlamentas,
   atsižvelgdamas į EB sutarties 214 straipsnio 2 dalies trečią pastraipą ir 215 straipsnį,
   atsižvelgdamas į Pamatinio susitarimo dėl Europos Parlamento ir Komisijos santykių (1) 4 punktą,
   atsižvelgdamas į 2009 m. birželio 25 d. įteiktą Komisijos narės Dalios Grybauskaitės atsistatydinimo pareiškimą,
   atsižvelgdamas į tai, kad Lietuvos vyriausybė pasiūlė Algirdą Šemetą paskirti Komisijos nariu,
   atsižvelgdamas į 2009 m. birželio 30 d. Tarybos sprendimą 2009/507/EB, Euratomas dėl naujo Europos Bendrijų Komisijos nario skyrimo (2),
   atsižvelgdamas į 2009 m. liepos 9 d. Pirmininkų sueigos sprendimą dėl taikytinos Komisijos narių pakeitimo procedūros,
   atsižvelgdamas į 2009 m. rugsėjo 1 d. surengtą paskirtojo Komisijos nario ir atsakingo Parlamento komiteto keitimąsi nuomonėmis,
   atsižvelgdamas į Darbo tvarkos taisyklių 106 straipsnį ir XVII priedo 2 punkto antrą pastraipą,

               1.

               pritaria Algirdo Šemetos skyrimui Komisijos nariu likusiam Komisijos kadencijos laikui iki 2009 m. spalio 31 d.;

               2.

               paveda Pirmininkui perduoti šį sprendimą Tarybai, Komisijai ir valstybių narių vyriausybėms.

      (1)  OL C 117 E, 2006 5 18, p. 123.

      (2)  OL L 172, 2009 7 2, p. 34.


title: 2015 m. lapkričio 19 d. Europos Centrinio Banko sprendimas (ES) 2015/2202, kuriuo iš dalies keičiamas Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2015/37)

text:
28.11.2015

               LT

               Europos Sąjungos oficialusis leidinys

               L 313/42

         EUROPOS CENTRINIO BANKO SPRENDIMAS (ES) 2015/2202
   2015 m. lapkričio 19 d.
   kuriuo iš dalies keičiamas Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (ECB/2015/37)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 32 straipsnį,
   kadangi:

               (1)

               Sprendimu ECB/2010/23 (1) nustatytas vykdant pinigų politikos operacijas atsirandančių pinigų politikos pajamų kaupimo ir paskirstymo mechanizmas;

               (2)

               Europos Centrinio Banko sprendimu (ES) 2015/774 (ECB/2015/10) (2) pinigų politikos tikslais nustatyta viešojo sektoriaus vertybinių popierių pirkimo antrinėse rinkose programa (VSVPPP);

               (3)

               taip pat kaip ir vykdant pirkimus pagal Sprendimą ECB/2009/16 (3) ir Sprendimą ECB/2011/17 (4), turėtų būti laikoma, kad vyriausybės obligacijos ir agentūrų išleistos obligacijos, kurios nupirktos vadovaujantis Sprendimu (ES) 2015/774 (ECB/2015/10), generuoja pajamas pagal Sprendime ECB/2010/23 apibrėžtą orientacinę palūkanų normą;

               (4)

               pajamos, kurios atsiranda skolinant antrinę rinką turinčias skolos priemones pagal visas su pinigų politika susijusias vertybinių popierių pirkimo programas, neturėtų būti laikomos pinigų politikos pajamomis, nes paprastai šios operacijos neįtraukiamos į valstybių narių, kurių valiuta yra euro, nacionalinių centrinių bankų (toliau – NCB) apskaitą;

               (5)

               Eurosistemai su ne Eurosistemos centriniais bankais vykdant apsikeitimo sandorius atsiradusios grynosios pajamos turėtų būti pasidalijamos tarp NCB kaip pinigų politikos pajamos;

               (6)

               todėl Sprendimo ECB/2010/23 I ir II prieduose nustatytos įsipareigojimų bazės ir atskirto turto sudėtis turėtų būti patikslinta;

               (7)

               todėl ECB/2010/23 turėtų būti iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Daliniai pakeitimai
   Sprendimas ECB/2010/23 iš dalies keičiamas taip:

               1.

               3 straipsnio 1 dalis pakeičiama taip:
               „1.   Kiekvieno NCB pinigų politikos pajamų suma nustatoma įvertinant faktines pajamas, kurios gaunamos iš jo apskaitoje parodomo atskirto turto. Šios taisyklės išimtys:

                           a)

                           laikoma, kad auksas pajamų negeneruoja;

                           b)

                           laikoma, kad šios priemonės generuoja pinigų politikos pajamas orientacine palūkanų norma:

                                       i)

                                       pagal Sprendimą ECB/2009/16 (5) pinigų politikos tikslais laikomi vertybiniai popieriai;

                                       ii)

                                       pagal Sprendimą ECB/2011/17 (6) pinigų politikos tikslais laikomi vertybiniai popieriai;

                                       iii)

                                       pagal Europos Centrinio Banko sprendimą (ES) 2015/774 (ECB/2015/10) (7) pinigų politikos tikslais laikomos centrinių vyriausybių ir pripažintų agentūrų išleistos skolos priemonės bei viešųjų ne finansų bendrovių išleistos pakaitinės skolos priemonės.

                  (5)  2009 m. liepos 2 d. Sprendimas ECB/2009/16 dėl padengtų obligacijų pirkimo programos įgyvendinimo (OL L 175, 2009 7 4, p. 18)."

                  (6)  2011 m. lapkričio 3 d. Sprendimas ECB/2011/17 dėl antrosios padengtų obligacijų pirkimo programos įgyvendinimo (OL L 297, 2011 11 16, p. 70)."

                  (7)  2015 m. kovo 4 d. Europos Centrinio Banko sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2015/10) (OL L 121, 2015 5 14, p. 20).“;"

               2.

               I priedo A dalyje įterpiamas 8 punktas:

                           „8.

                           Įsipareigojimai ECB atžvilgiu, kurie užtikrina su apsikeitimo sandoriais tarp ECB ir ne Eurosistemos centrinio banko susijusią pretenziją, generuojančią Eurosistemos grynąsias pajamas (nebalansinių įsipareigojimų dalis).“;

               3.

               II priedo A dalyje įterpiamas 10 punktas:

                           „10.

                           Su apsikeitimo sandoriais tarp ECB ir ne Eurosistemos centrinio banko susijusios pretenzijos kitoms euro zonos sandorio šalims, generuojančios Eurosistemos grynąsias pajamas (HBS 3.1 turto straipsnio dalis).“

         2 straipsnis
   Įsigaliojimas
   Šis sprendimas įsigalioja 2015 m. gruodžio 31 d.

      Priimta Frankfurte prie Maino 2015 m. lapkričio 19 d.

            ECB Pirmininkas

         Mario DRAGHI

      (1)  2010 m. lapkričio 25 d. Sprendimas ECB/2010/23 dėl valstybių narių, kurių valiuta yra euro, nacionalinių centrinių bankų pinigų politikos pajamų paskirstymo (OL L 35, 2011 2 9, p. 17).

      (2)  2015 m. kovo 4 d. Europos Centrinio Banko sprendimas (ES) 2015/774 dėl viešojo sektoriaus vertybinių popierių pirkimo antrinėse rinkose programos (ECB/2015/10) (OL L 121, 2015 5 14, p. 20).

      (3)  2009 m. liepos 2 d. Sprendimas ECB/2009/16 dėl padengtų obligacijų pirkimo programos įgyvendinimo (OL L 175, 2009 7 4, p. 18).

      (4)  2011 m. lapkričio 3 d. Sprendimas ECB/2011/17 dėl antrosios padengtų obligacijų pirkimo programos įgyvendinimo (OL L 297, 2011 11 16, p. 70).


title: 2012/355/ES: 2012 m. liepos 2 d. Komisijos sprendimas, kuriuo atnaujinamas Europos Sąjungos ir Vatikano Miesto Valstybės susitarimo dėl pinigų priedas

text:
4.7.2012

               LT

               Europos Sąjungos oficialusis leidinys

               L 174/24

         KOMISIJOS SPRENDIMAS
   2012 m. liepos 2 d.
   kuriuo atnaujinamas Europos Sąjungos ir Vatikano Miesto Valstybės susitarimo dėl pinigų priedas
   (2012/355/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gruodžio 17 d. Europos Sąjungos ir Vatikano Miesto Valstybės susitarimą dėl pinigų, ypač į jo 8 straipsnio 3 dalį,
   kadangi:

               (1)

               Europos Sąjungos ir Vatikano Miesto Valstybės susitarimo dėl pinigų (toliau – Susitarimas dėl pinigų) 8 straipsnyje reikalaujama, kad Vatikano Miesto Valstybė įgyvendintų Sąjungos aktus, susijusius su taisyklėmis dėl eurų banknotų ir monetų, pinigų plovimo prevencija, sukčiavimo grynosiomis ir negrynosiomis mokėjimo priemonėmis ir jų klastojimo prevencija, medaliais bei žetonais ir statistinės atskaitomybės reikalavimais. Tie aktai išvardyti Susitarimo dėl pinigų priede;

               (2)

               priedas atnaujinamas pagal Susitarimo dėl pinigų 8 straipsnio 3 dalį, kurioje numatyta, kad Komisija kasmet turi patikslinti priedą, atsižvelgdama į naujus susijusius ES teisės aktus bei taisykles ir galiojančių teisės aktų bei taisyklių pakeitimus. Remiantis šia nuostata buvo panaikintas vienas aktas ir priimti du nauji Sąjungos aktai, kurie patenka į Susitarimo dėl pinigų 8 straipsnio 1 dalies taikymo sritį ir turėtų būti įtraukti į šį priedą;

               (3)

               1999 m. balandžio 29 d. Tarybos sprendimas, išplečiantis Europolo įgaliojimus tirti pinigų ir mokėjimo priemonių klastojimą (1), nebeaktualus, todėl iš priedo išbraukiamas. Kai tik įsigalios naujas teisės aktas, kuriuo Europolui leidžiama pasirašyti bendradarbiavimo susitarimus su trečiosiomis šalimis, šis aktas bus įrašytas į Susitarimo dėl pinigų priedą;

               (4)

               2010 m. gruodžio 15 d. priimtas Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo (2). Šis reglamentas patenka į Susitarimo dėl pinigų 8 straipsnio 1 dalies taikymo sritį ir taip pat turėtų būti įtrauktas į šį priedą;

               (5)

               2010 m. rugsėjo 16 d. priimtas Europos centrinio banko sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą (3). Šis sprendimas patenka į Susitarimo dėl pinigų 8 straipsnio 1 dalies taikymo sritį ir taip pat turėtų būti įtrauktas į šį priedą;

               (6)

               todėl Susitarimo dėl pinigų priedas turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   Vienintelis straipsnis
   Europos Sąjungos ir Vatikano Miesto Valstybės susitarimo dėl pinigų priedas pakeičiamas šio sprendimo priedu.
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. liepos 2 d.

            Komisijos vardu

            Pirmininkas

         José Manuel BARROSO

      (1)  OL C 149, 1999 5 28, p. 16.

      (2)  OL L 339, 2010 12 22, p. 1.

      (3)  OL L 267, 2010 10 9, p. 1.

      PRIEDAS

            „PRIEDAS

                        Įgyvendintinos teisės nuostatos

                        Įgyvendinimo terminas

                        Pinigų plovimo prevencija

                        2005 m. spalio 26 d. Europos Parlamento ir Tarybos direktyva 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui, OL L 309, 2005 11 25, p. 15.
                        Iš dalies pakeista:

                                    2008 m. kovo 11 d. Europos Parlamento ir Tarybos direktyva 2008/20/EB, iš dalies keičiančia Direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui nuostatas, susijusias su Komisijai suteiktais įgyvendinimo įgaliojimais, OL L 76, 2008 3 19, p. 46.

                                    2006 m. rugpjūčio 1 d. Komisijos direktyva 2006/70/EB, nustatančia Europos Parlamento ir Tarybos direktyvos 2005/60/EB įgyvendinimo priemones, susijusias su politikoje dalyvaujančių asmenų apibrėžimu, ir supaprastinto deramo klientų tikrinimo procedūroms taikomus techninius kriterijus bei išimtis, suteikiamas dėl to, kad finansine veikla verčiamasi retai arba labai ribotai, OL L 214, 2006 8 4, p. 29.

                                    2006 m. lapkričio 15 d. Europos Parlamento ir Tarybos reglamentu (EB) Nr. 1781/2006 dėl mokėtojo informacijos, pateikiamos pervedant lėšas, OL L 345, 2006 12 8, p. 1.

                                    2005 m. spalio 26 d. Europos Parlamento ir Tarybos reglamentu (EB) Nr. 1889/2005 dėl grynųjų pinigų, įvežamų į Bendriją ar išvežamų iš jos, kontrolės, OL L 309, 2005 11 25, p. 9.

                                    2001 m. birželio 26 d. Tarybos pamatiniu sprendimu 2001/500/TVR dėl pinigų plovimo, nusikaltimo priemonių ir nusikalstamu būdu įgytų pajamų nustatymo, paieškos, įšaldymo, areštavimo ir konfiskavimo, OL L 182, 2001 7 5, p. 1.

                        2010 12 31

                        Sukčiavimo ir klastojimo prevencija

                        2001 m. birželio 28 d. Tarybos reglamentas (EB) Nr. 1338/2001, nustatantis priemones, būtinas euro apsaugai nuo padirbinėjimo, OL L 181, 2001 7 4, p. 6.
                        Iš dalies pakeistas:
                        2008 m. gruodžio 18 d. Tarybos reglamentu (EB) Nr. 44/2009, iš dalies keičiančiu Reglamentą (EB) Nr. 1338/2001, nustatantį priemones, būtinas euro apsaugai nuo padirbinėjimo, OL L 17, 2009 1 22, p. 1.

                        2010 12 31

                        2004 m. gruodžio 6 d. Tarybos reglamentas (EB) Nr. 2182/2004 dėl į euro monetas panašių medalių ir žetonų, OL L 373, 2004 12 21, p. 1.
                        Iš dalies pakeistas:
                        2008 m. gruodžio 18 d. Tarybos reglamentu (EB) Nr. 46/2009, iš dalies keičiančiu Reglamentą (EB) Nr. 2182/2004 dėl į euro monetas panašių medalių ir žetonų, OL L 17, 2009 1 22, p. 5.

                        2010 12 31

                        2000 m. gegužės 29 d. Tarybos pamatinis sprendimas 2000/383/TVR dėl apsaugos nuo padirbinėjimo griežtinimo kriminalinėmis bausmėmis ir kitokiomis sankcijomis ryšium su euro įvedimu, OL L 140, 2000 6 14, p. 1.
                        Iš dalies pakeistas:
                        2001 m. gruodžio 6 d. Tarybos pamatiniu sprendimu 2001/888/TVR, iš dalies keičiančiu Pamatinį sprendimą 2000/383/TVR dėl apsaugos nuo padirbinėjimo griežtinimo kriminalinėmis bausmėmis ir kitokiomis sankcijomis ryšium su euro įvedimu, OL L 329, 2001 12 14, p. 3.

                        2010 12 31

                        2001 m. gruodžio 17 d. Tarybos sprendimas 2001/923/EB, nustatantis mainų, paramos ir mokymo programą, skirtą euro apsaugai nuo klastojimo (Periklio programą), OL L 339, 2001 12 21, p. 50.
                        Iš dalies pakeistas:

                                    2006 m. sausio 30 d. Tarybos sprendimu 2006/75/EB, iš dalies keičiančiu ir pratęsiančiu Sprendimą 2001/923/EB, nustatantį mainų, paramos ir mokymo programą, skirtą euro apsaugai nuo klastojimo (Periklio programą), OL L 36, 2006 2 8, p. 40.

                                    2006 m. lapkričio 20 d. Tarybos sprendimu 2006/849/EB, iš dalies keičiančiu ir pratęsiančiu Sprendimą 2001/923/EB, nustatantį mainų, paramos ir mokymo programą, skirtą euro apsaugai nuo klastojimo (Periklio programą), OL L 330, 2006 11 28, p. 28.

                        2010 12 31

                        2001 m. gruodžio 6 d. Tarybos sprendimas 2001/887/TVR dėl euro apsaugos nuo klastojimo, OL L 329, 2001 12 14, p. 1.

                        2010 12 31

                        2001 m. gegužės 28 d. Tarybos pamatinis sprendimas 2001/413/TVR, skirtas kovai su sukčiavimu negrynosiomis mokėjimo priemonėmis ir jų klastojimu, OL L 149, 2001 6 2, p. 1.

                        2010 12 31

                        Taisyklės dėl eurų banknotų ir monetų

                        1998 m. gegužės 3 d. Tarybos reglamentas (EB) Nr. 975/98 dėl apyvartai skirtų euro monetų nominalų ir techninių duomenų, OL L 139, 1998 5 11, p. 6.
                        Iš dalies pakeistas:
                        1999 m. vasario 22 d. Tarybos reglamentu (EB) Nr. 423/1999, iš dalies keičiančiu Reglamentą (EB) Nr. 975/98 dėl apyvartai skirtų euro monetų nominalų ir techninių duomenų, OL L 52, 1999 2 27, p. 2.

                        2010 12 31

                        1999 m. gegužės 10 d. Tarybos išvados dėl euro monetų kokybės valdymo sistemos.

                        2010 12 31

                        1998 m. lapkričio 23 d. ir 2002 m. lapkričio 5 d. Tarybos išvados dėl kolekcinių monetų.

                        2010 12 31

                        2008 m. gruodžio 19 d. Komisijos rekomendacija 2009/23/EB dėl apyvartinių eurų monetų nacionalinių pusių ir išleidimo bendrųjų gairių, OL L 9, 2009 1 14, p. 52.

                        2010 12 31

                        2001 m. spalio 22 d. Komisijos komunikatas dėl euro monetų bendro reverso dizaino autorių teisų apsaugos (COM(2001) 600 galutinis), OL C 318, 2001 11 13, p. 3.

                        2010 12 31

                        2003 m. kovo 20 d. Europos centrinio banko gairės ECB/2003/5 dėl priemonių vykdymo siekiant sukliudyti atkurti neatitinkančias reikalavimų euro banknotų kopijas ir dėl euro banknotų keitimo bei jų išėmimo iš apyvartos, OL L 78, 2003 3 25, p. 20.

                        2010 12 31

                        2003 m. kovo 20 d. Europos centrinio banko sprendimas ECB/2003/4 dėl euro banknotų nominalų, specifikacijų, atkūrimo, keitimo ir išėmimo iš apyvartos, OL L 78, 2003 3 25, p. 16.

                        2010 12 31

                        2010 m. gruodžio 15 d. Europos Parlamento ir Tarybos reglamentas (ES) Nr. 1210/2010 dėl euro monetų autentiškumo tikrinimo ir apyvartai netinkamų euro monetų tvarkymo, OL L 339, 2010 12 22, p. 1.

                        2012 12 31

                        2010 m. rugsėjo 16 d. Europos centrinio banko sprendimas ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą, OL L 267, 2010 10 9, p. 1.

                        2012 12 31“


title: 2014 m. liepos 22 d. Tarybos sprendimas 2014/483/BUSP, kuriuo atnaujinamas ir iš dalies keičiamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2014/72/BUSP

text:
23.7.2014

               LT

               Europos Sąjungos oficialusis leidinys

               L 217/35

         TARYBOS SPRENDIMAS 2014/483/BUSP
   2014 m. liepos 22 d.
   kuriuo atnaujinamas ir iš dalies keičiamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2014/72/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2001 m. gruodžio 27 d. Taryba priėmė Bendrąją poziciją 2001/931/BUSP (1);

               (2)

               2014 m. vasario 10 d. Taryba priėmė Sprendimą 2014/72/BUSP (2), kuriuo atnaujinamas ir iš dalies keičiamas asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (toliau – sąrašas);

               (3)

               pagal Bendrosios pozicijos 2001/931/BUSP 1 straipsnio 6 dalį, būtina reguliariai atlikti išsamią asmenų, grupių ir subjektų, kuriems taikomas Sprendimas 2013/395/BUSP, sąrašo peržiūrą, siekiant užtikrinti, kad yra pagrindas juos toliau palikti tame sąraše;

               (4)

               šiame sprendime pateikiami Tarybos atliktos asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, peržiūros rezultatai;

               (5)

               Taryba nusprendė, kad nebėra priežasčių vieną asmenį palikti sąraše;

               (6)

               Taryba padarė išvadą, kad asmenys, grupės ir subjektai, kuriems taikomi Bendrosios pozicijos 2001/931/BUSP 2, 3 ir 4 straipsniai, yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta minėtos Bendrosios pozicijos 1 straipsnio 4 dalyje, ir kad jiems toliau turėtų būti taikomos toje bendrojoje pozicijoje numatytos specialios ribojamosios priemonės;

               (7)

               sąrašas turėtų būti atitinkamai atnaujintas, o Sprendimas 2014/72/BUSP turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Asmenų, grupių ir subjektų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.
   2 straipsnis
   Sprendimas 2014/72/BUSP panaikinamas.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. liepos 22 d.

            Tarybos vardu

            Pirmininkė

         C. ASHTON

      (1)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

      (2)  2014 m. vasario 10 d. Tarybos sprendimas 2014/72/BUSP, kuriuo atnaujinamas ir iš dalies keičiamas asmenų, grupių ir subjektų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas 2013/395/BUSP (OL L 40, 2014 2 11, p. 56).

      PRIEDAS
      1 straipsnyje nurodytas asmenų, grupių ir subjektų sąrašas
      I.   ASMENYS

                  1.

                  ABDOLLAHI Hamed (dar žinomas kaip Mustafa Abdullahi), gimęs 1960 m. rugpjūčio 11 d. Irane. Pasas: D9004878.

                  2.

                  AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                  3.

                  AL YACOUB, Ibrahim Salih Mohammed, gimęs 1966 10 16 Tarut (Saudo Arabija); Saudo Arabijos pilietis.

                  4.

                  ARBABSIAR Manssor (dar žinomas kaip Mansour Arbabsiar), gimęs 1955 m. kovo 6 d. arba 15 d. Irane. Irano ir JAV pilietis. Pasas: C2002515 (Iranas); Pasas: 477845448 (JAV). Nacionalinės asmens tapatybės kortelės Nr.: 07442833, galioja iki 2016 m. kovo 15 d. (JAV vairuotojo pažymėjimas).

                  5.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 03 08 Amsterdame (Nyderlandai) – „Hofstadgroep“ grupuotės narys.

                  6.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis.

                  7.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 04 14 arba 1964 03 01 Pakistane, paso Nr. 488555.

                  8.

                  SHAHLAI Abdul Reza (dar žinomas kaip Abdol Reza Shala'i, dar žinomas kaip Abd-al Reza Shalai, dar žinomas kaip Abdorreza Shahlai, dar žinomas kaip Abdolreza Shahla'i, dar žinomas kaip Abdul-Reza Shahlaee, dar žinomas kaip Hajj Yusef, dar žinomas kaip Haji Yusif, dar žinomas kaip Hajji Yasir, dar žinomas kaip Hajji Yusif, dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanshah, Iranas, 2) Mehrano karinė bazė, Ilamo provincija, Iranas.

                  9.

                  SHAKURI Ali Gholam, gimęs apie 1965 m. Teherane, Iranas.

                  10.

                  SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 m. kovo 11 d. Irane. Irano pilietis. Pasas: 008827 (Irano diplomatinis), išduotas 1999 m. Laipsnis: generolas majoras.

            II.   GRUPĖS IR SUBJEKTAI

                  1.

                  „Abu Nidal Organisation“ („Abu Nidal organizacija“) – „ANO“ (dar žinoma kaip „Fatah Revolutionary Council“ („Fatah Revoliucinė Taryba“); dar žinoma kaip „Arab Revolutionary Brigades“ („Arabų revoliucinės brigados“); dar žinoma kaip „Black September“ („Juodasis rugsėjis“); dar žinoma kaip „Revolutionary Organisation of Socialist Muslims“ („Musulmonų socialistų revoliucinė organizacija“).

                  2.

                  „Al-Aqsa Martyrs' Brigade“ („Al-Aqsa kankinių brigada“).

                  3.

                  „Al-Aqsa e.V.“

                  4.

                  „Al-Takfir“ ir „Al-Hijra“.

                  5.

                  „Babbar Khalsa“.

                  6.

                  „Communist Party of the Philippines“ („Filipinų komunistų partija“), įskaitant „New People's Army“ – „NPA“ („Nauja tautų armija“ – „NTA“), Filipinai.

                  7.

                  „Gama'a al-Islamiyya“ (dar žinoma kaip „Al-Gama'a al-Islamiyya“) („Islamic Group“ – „IG“ („Islamo grupė“ – „IG“)).

                  8.

                  „İslami Büyük Doğu Akıncılar Cephesi“ – „IBDA-C“ – („Great Islamic Eastern Warriors Front“ („Didysis islamo rytų karių frontas“)).

                  9.

                  „Hamas“, įskaitant „Hamas-Izz al-Din al-Qassem“.

                  10.

                  „Hizballah Military Wing“ („Hizballah karinis sparnas“) (dar žinomas kaip „Hezbollah Military Wing“, dar žinomas kaip „Hizbullah Military Wing“, dar žinomas kaip „Hizbollah Military Wing“, dar žinomas kaip „Hezballah Military Wing“, dar žinomas kaip „Hisbollah Military Wing“, dar žinomas kaip „Hizbu'llah Military Wing“, dar žinomas kaip „Hizb Allah Military Wing“, dar žinomas kaip „Jihad Council“ („Džihado taryba“) (ir visi jam atsiskaitantys padaliniai, įskaitant External Security Organisation (Išorės saugumo organizaciją)).

                  11.

                  „Hizbul Mujahideen“ – „HM“.

                  12.

                  „Hofstadgroep“ grupuotė.

                  13.

                  „Holy Land Foundation for Relief and Development“ („Šventosios Žemės paramos ir plėtros fondas“).

                  14.

                  „International Sikh Youth Federation“ – „ISYF“ („Tarptautinė sikų jaunimo federacija“– „TSJF“)

                  15.

                  „Khalistan Zindabad Force“ – „KZF“ („Khalistano Zindabad pajėgos“ – „KZF“)

                  16.

                  „Kurdistan Workers' Party“ – „PKK“ („Kurdistano darbininkų partija“ – „PKK“) (dar žinoma kaip „KADEK“; dar žinoma kaip „KONGRA-GEL“).

                  17.

                  „Liberation Tigers of Tamil Eelam“ – „LTTE“ („Tamil Eelamo išlaisvinimo tigrai“ – „TEIT“).

                  18.

                  „Ejército de Liberación Nacional“ („Nacionalinė išlaisvinimo armija“).

                  19.

                  „Palestinian Islamic Jihad“ – „PIJ“ („Palestinos islamo Jihad“ – „PIJ“).

                  20.

                  „Popular Front for the Liberation of Palestine“ – „PFLP“ („Palestinos išlaisvinimo liaudies frontas“ – „PILF“).

                  21.

                  „Popular Front for the Liberation of Palestine – General Command“ („Palestinos išlaisvinimo liaudies fronto Aukščiausioji vadovybė“) (dar žinoma kaip „PFLP – General Command“ („PILF Aukščiausioji vadovybė“)).

                  22.

                  „Fuerzas armadas revolucionarias de Colombia“ – „FARC“ („Revolutionary Armed Forces of Colombia“ („Kolumbijos revoliucinės ginkluotosios pajėgos“)).

                  23.

                  „Devrimci Halk Kurtuluș Partisi-Cephesi – DHKP/C“ (dar žinoma kaip „Devrimci Sol“ („Revolutionary Left“ („Revoliucinė kairė“); dar žinoma kaip „Dev Sol“) („Revolutionary People's Liberation Army/Front/Party“ („Revoliucinė liaudies išlaisvinimo armija/frontas/partija“)).

                  24.

                  „Sendero Luminoso“ – „SL“ („Shining Path“ („Šviečiantis kelias“)).

                  25.

                  „Teyrbazen Azadiya Kurdistan“ grupuotė – „TAK“ (dar žinoma kaip „Kurdistan Freedom Falcons“ („Kurdistano laisvės sakalai“); dar žinoma kaip „Kurdistan Freedom Hawks“ ("Kurdistano„laisvės vanagai“).


title: 2014 m. balandžio 14 d. , Tarybos sprendimas kuriuo skiriamas Darbuotojų saugos ir sveikatos patariamojo komiteto Kroatijai atstovaujantis narys ir pakaitiniai nariai

text:
17.4.2014

               LT

               Europos Sąjungos oficialusis leidinys

               C 118/3

      TARYBOS SPRENDIMAS

   2014 m. balandžio 14 d.
   kuriuo skiriamas Darbuotojų saugos ir sveikatos patariamojo komiteto Kroatijai atstovaujantis narys ir pakaitiniai nariai
   2014/C 118/02
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą 2003/C 218/01, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių Vyriausybių Tarybai pateiktą kandidatų sąrašą,
   kadangi:

               (1)

               2013 m. balandžio 22 d. sprendimu (2) Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2013 m. balandžio 22 d. iki 2016 m. vasario 28 d.;

               (2)

               Kroatijos Vyriausybė pateikė papildomų kandidatūrų kelioms vietoms užimti,

         PRIĖMĖ ŠĮ SPRENDIMĄ:
   1 straipsnis
   Darbuotojų saugos ir sveikatos patariamojo komiteto nariais ir pakaitiniais nariais laikotarpiui iki 2016 m. vasario 28 d. skiriami:

      PROFESINIŲ SĄJUNGŲ ATSTOVAI:

               Šalis

               Nariai

               Pakaitiniai nariai

               Kroatija

               Zdenko MUČNJAK

               Gordana PALAJSA
               Marko PALADA

         2 straipsnis
   Narius ir pakaitinius narius, kurių kandidatūros dar nebuvo pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkas

         A. TSAFTARIS

      (1)  OL C 218, 2003 9 13, p. 1.

      (2)  OL C 120, 2013 4 26, p. 7.


title: 2013/476/ES: 2013 m. rugsėjo 26 d. Tarybos sprendimas, kuriuo iš dalies keičiamos Sprendimo 2007/641/EB Fidžio Respublikai skirtos nuostatos ir pratęsiamas jo taikymo laikotarpis

text:
28.9.2013

               LT

               Europos Sąjungos oficialusis leidinys

               L 257/12

         TARYBOS SPRENDIMAS
   2013 m. rugsėjo 26 d.
   kuriuo iš dalies keičiamos Sprendimo 2007/641/EB Fidžio Respublikai skirtos nuostatos ir pratęsiamas jo taikymo laikotarpis
   (2013/476/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį,
   atsižvelgdama į Partnerystės susitarimą tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1) ir peržiūrėtą 2010 m. birželio 22 d. Uagadugu (Burkina Fasas) (2) (AKR ir ES partnerystės susitarimas), ypač į jo 96 straipsnį,
   atsižvelgdama į Taryboje susirinkusių valstybių narių vyriausybių atstovų Vidaus susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1905/2006, nustatantį vystomojo bendradarbiavimo finansinę priemonę (4) (toliau – Vystomojo bendradarbiavimo priemonė), ypač į jo 37 straipsnį,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimas 2007/641/EB (5) priimtas siekiant imtis atitinkamų priemonių po to, kai pažeistos esminės AKR ir ES partnerystės susitarimo 9 straipsnio nuostatos ir nepaisyta Vystomojo bendradarbiavimo priemonės 3 straipsnyje nurodytų vertybių;

               (2)

               tos priemonės pratęstos Tarybos sprendimu 2009/735/EB (6), o vėliau Tarybos sprendimais 2010/208/ES (7), 2010/589/ES (8), 2011/219/ES (9), 2011/637/ES (10) ir 2012/523/ES (11), atsižvelgiant į tai, kad Fidžio Respublika ne tik vis dar turi įgyvendinti svarbius įsipareigojimus, susijusius su esminėmis AKR ir ES partnerystės susitarimo ir Vystomojo bendradarbiavimo priemonės nuostatomis, kuriuos ji prisiėmė 2007 m. balandžio mėn. vykusių konsultacijų metu, bet ir būta svarbių neigiamų su šiais įsipareigojimais susijusių pokyčių;

               (3)

               nuo 2007 m. balandžio mėn. yra įvykę didelių pokyčių, todėl su Fidžio Respublika sutarti įsipareigojimai bus atitinkamai peržiūrėti. Įsipareigojimai bus peržiūrimi politinio dialogo kontekste ir atsižvelgiant į esamą teisinę padėtį. Reikėtų tęsti galimą grįžimą prie būsimos paramos vystymuisi programavimo;

               (4)

               Sprendimas 2007/641/EB nustoja galioti 2013 m. rugsėjo 30 d. Tikslinga atnaujinti tą sprendimą ir atitinkamai pratęsti jo galiojimą;

               (5)

               siekdama peržiūrėti ir atnaujinti 2007 m. prisiimtus įsipareigojimus ir atitinkamai pritaikyti atitinkamas priemones, Europos Sąjunga pradės politinį dialogą,

         PRIĖMĖ ŠĮ SPRENDIMĄ:
   1 straipsnis
   Sprendimo 2007/641/EB 3 straipsnio antra pastraipa pakeičiama taip:

      „Jis nustoja galioti 2015 m. kovo 31 d. Jis peržiūrimas reguliariai bent kartą per šešis mėnesius.“

   2 straipsnis
   Šio sprendimo priede pateiktas laiškas adresuojamas Fidžio Respublikai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. rugsėjo 26 d.

            Tarybos vardu

            Pirmininkas

         E. GUSTAS

      (1)  OL L 317, 2000 12 15, p. 3.

      (2)  OL L 287, 2010 11 4, p. 3.

      (3)  OL L 317, 2000 12 15, p. 376.

      (4)  OL L 378, 2006 12 27, p. 41.

      (5)  2007 m. spalio 1 d. Tarybos sprendimas 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo (OL L 260, 2007 10 5, p. 15).

      (6)  2009 m. rugsėjo 24 d. Tarybos sprendimas 2009/735/EB, pratęsiantis Sprendime 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo nurodytų priemonių taikymo laikotarpį (OL L 262, 2009 10 6, p. 43).

      (7)  2010 m. kovo 29 d. Tarybos sprendimas 2010/208/ES, iš dalies keičiantis ir pratęsiantis Sprendimą 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo (OL L 89, 2010 4 9, p. 7).

      (8)  2010 m. rugsėjo 27 d. Tarybos sprendimas 2010/589/ES, kuriuo iš dalies keičiamas Sprendimas 2007/641/EB dėl konsultacijų su Fidžio Salų Respublika pagal AKR ir ES partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo ir pratęsiamas jo galiojimas (OL L 260, 2010 10 2, p. 10).

      (9)  2011 m. kovo 31 d. Tarybos sprendimas 2011/219/ES, kuriuo iš dalies keičiamas Sprendimas 2007/641/EB dėl konsultacijų su Fidžio Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo ir pratęsiamas jo taikymo laikotarpis (OL L 93, 2011 4 7, p. 2).

      (10)  2011 m. rugsėjo 26 d. Tarybos sprendimas 2011/637/ES, kuriuo iš dalies keičiamas ir pratęsiamas Sprendimo 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo galiojimas (OL L 252, 2011 9 28, p. 1).

      (11)  2012 m. rugsėjo 24 d. Tarybos sprendimas 2012/523/ES, kuriuo iš dalies keičiamas Sprendimas 2007/641/EB dėl konsultacijų su Fidžio Salų Respublika pagal AKR ir EB partnerystės susitarimo 96 straipsnį ir Vystomojo bendradarbiavimo priemonės 37 straipsnį užbaigimo ir pratęsiamas jo galiojimas (OL L 263, 2012 9 28, p. 2).

      PRIEDAS
      J. E. Ratu Epeli NAILATIKAU
      Fidžio Respublikos Prezidentui
      Suva
      Fidžio Respublika
      Gerb. Prezidente,
      Europos Sąjunga (ES) AKR ir ES partnerystės susitarimo 9 straipsnio ir Vystomojo bendradarbiavimo priemonės 3 straipsnio nuostatas laiko labai svarbiomis. AKR ir ES partnerystė grindžiama pagarba žmogaus teisėms, demokratijos principams ir teisinei valstybei, kurie yra esminiai AKR ir ES partnerystės susitarimo elementai ir mūsų santykių pagrindas.
      Praėjo šešeri metai nuo tada, kai ES priėmė sprendimą dėl atitinkamų priemonių po 2006 m. karinio perversmo ir nuo to laiko susitarė su Fidžiu dėl tam tikrų įsipareigojimų.
      ES pažymi, kad nuo 2007 m. kai kurie iš tų įsipareigojimų paseno ir juos reikia peržiūrėti atsižvelgiant į naują Fidžio teisinę sistemą. Norėdami turėti tinkamą pagrindą Fidžio reformų pažangai įvertinti, turime drauge peržiūrėti tuos įsipareigojimus, atsižvelgdami į esamą padėtį ir teisinę sistemą.
      Todėl ES nusprendė į naują sprendimą dėl atitinkamų priemonių įtraukti reikalavimą, kad ES ir Fidžis pradėtų sustiprintą politinį dialogą pagal AKR ir ES partnerystės susitarimo 8 straipsnį. Bus siekiama drauge peržiūrėti 2007 m. sutartus įsipareigojimus ir pritaikyti atitinkamas priemones (pateikiamas šio laiško priede), kad būtų užtikrinama pagarba žmogaus teisėms ir teisinei valstybei bei atkurta demokratija, kol abi šalys nuspręs, kad sustiprintas dialogo pobūdis nebebūtinas.
      Kadangi Fidžyje tebegalioja kai kurių žmogaus teisių ir pagrindinių laisvių apribojimai ir atsižvelgdama į tai, kad reikia peržiūrėti sutartus įsipareigojimus, ES nusprendė pratęsti atitinkamų priemonių galiojimą 18 mėnesių, t. y. iki 2015 m. kovo 31 d. Tai suteiks reikiamo lankstumo ir laiko tiek ES, tiek Fidžiui susitarti dėl įsipareigojimų ir pritaikyti atitinkamas priemones, o vyriausybei surengti 2014 m. rugsėjo mėn. suplanuotus rinkimus.
      ES stebės pažangą grįžtant prie konstitucinio valdymo ir pagal tai spręs dėl tolesnio vystomojo bendradarbiavimo. Atsižvelgdama į šias aplinkybes ES patvirtina norą rengtis 11-ojo EPF programavimo procesui ir tinkamu laiku pranešti apie pagal šį procesą numatomus orientacinius nacionalinius finansinius asignavimus. Numatoma bendradarbiaujant su demokratiškai išrinkta vyriausybe baigti rengti, pasirašyti ir įgyvendinti 11-ojo EPF programavimo dokumentus.
      Fidžiui surengus laisvus ir sąžiningus rinkimus ir įgyvendinus peržiūrėtus sutartus įsipareigojimus, Fidžyje bus apsilankyta peržiūros vizito pagal AKR ir ES partnerystės susitarimo 96 straipsnį. Tuomet, remiantis sutartomis to vertinimo rekomendacijomis, Fidžiui gali būti nebetaikomos atitinkamos priemonės pagal 96 straipsnį.
      Norėdama paskatinti bendradarbiavimą pagal AKR ir ES partnerystės susitarimą ir Vystomojo bendradarbiavimo priemonę, ES ragina laikinąją vyriausybę kuo greičiau pradėti sustiprintą politinį dialogą su ES.
      Be to, ES palankiai vertina bendradarbiavimą su Ramiojo vandenyno salų forumo ministrų ryšių grupe, sudaryta stebėti Fidžio rengimasi rinkimams ir grįžimo prie demokratijos pažangą, ir tikisi tolesnių veiksmų skaidriam, dalyvavimu pagrįstam ir patikimam rinkimų procesui užtikrinti, kad būtų surengti laisvi ir sąžiningi rinkimai ir Fidžyje vėl būtų valdoma demokratiškai.
      Pagarbiai
      Priimta Briuselyje

            Tarybos vardu

         C. ASHTON

            Pirmininkė

            Komisijos vardu

         A. PIEBALGS

            Komisijos narys

         PRIEDO 1 PRIEDAS
         Atitinkamos priemonės, kurios bus pritaikytos pagal sustiprintą politinį dialogą peržiūrėjus sutartus įsipareigojimus:

                     —

                     gali būti tęsiama humanitarinė pagalba ir tiesioginė parama pilietinei visuomenei ir pažeidžiamiems gyventojams,

                     —

                     gali būti tęsiama jau vykdoma bendradarbiavimo veikla, visų pirma pagal 8-ojo ir 9-ojo EPF programas,

                     —

                     gali būti vykdoma bendradarbiavimo veikla, kuri padėtų grįžti prie demokratijos ir pagerintų valdymą, išskyrus labai išskirtines aplinkybe,

                     —

                     gali būti toliau įgyvendinamos cukraus reformos 2006 m. paramos priemonės. 2007 m. birželio 19 d. Fidžis techniniu lygmeniu pasirašė finansavimo susitarimą. Pažymėtina, kad finansavimo susitarime numatyta sustabdymo sąlyga,

                     —

                     2007 m. asignavimai cukraus sektoriui lygūs nuliui,

                     —

                     2008 m. asignavimai cukraus sektoriui paskirti tik gavus įrodymų, kad pasirengimas rinkimams vyksta patikimai, laiku ir laikantis sutartų įsipareigojimų, visų pirma dėl gyventojų surašymo, naujo rinkimų apygardų nustatymo ir rinkimų reformos, laikantis Konstitucijos, taip pat kad imamasi rinkimų biuro veikimo užtikrinimo priemonių, įskaitant rinkimų stebėtojo paskyrimą ne vėliau kaip 2007 m. rugsėjo 30 d., laikantis Konstitucijos. Šie 2008 m. asignavimai cukraus sektoriui panaikinti 2009 m. gruodžio 31 d.,

                     —

                     2009 m. asignavimai cukraus sektoriui panaikinti 2009 m. gegužės mėn., nes laikinoji vyriausybė nusprendė atidėti parlamento rinkimus iki 2014 m. rugsėjo mėn.,

                     —

                     2010 m. asignavimai panaikinti prieš 2010 m. gegužės 1 d., nes nepadaryta demokratinio proceso kūrimo pažangos; tačiau atsižvelgiant į kritinę cukraus sektoriaus padėtį dalis asignavimų atidėta tiesioginei paramai gyventojams, kurie tiesiogiai priklauso nuo cukraus gamybos, siekiant sušvelninti neigiamus socialinius padarinius. Šias lėšas centralizuotai valdo ES atstovybė Suvoje, o ne vyriausybė,

                     —

                     galima pradėti rengti 11-ojo EPF programavimą, kad Fidžis galėtų tinkamu laiku būti informuotas apie orientacinius asignavimus,

                     —

                     gali būti svarstoma skirti konkrečią paramą pagrindinių įsipareigojimų įgyvendinimui, visų pirma remiant pasirengimą rinkimams ir (arba) jų organizavimą,

                     —

                     šios priemonės nedaro poveikio regioniniam bendradarbiavimui ir Fidžio dalyvavimui jame,

                     —

                     įsipareigojimų vykdymas bus stebimas vadovaujantis šio laiško priede nurodytomis sąlygomis dėl nuolatinio dialogo ir veiksmingo bendradarbiavimo per vertinimo ir stebėjimo vizitus ir rengiant ataskaitas.

         PRIEDO 2 PRIEDAS

            2007 M. SU FIDŽIO SALŲ RESPUBLIKA SUTARTI ĮSIPAREIGOJIMAI

         A.   Pagarba demokratijos principams

            Įsipareigojimas Nr. 1

         Laisvi ir sąžiningi parlamento rinkimai turi įvykti per 24 mėnesius nuo 2007 m. kovo 1 d., atsižvelgiant į Ramiojo vandenyno salų forumo sekretoriato paskirtų nepriklausomų vertintojų vertinimo išvadas. Pasirengimas rinkimams ir jų eiga turi būti bendrai stebimi, pritaikomi ir prireikus peržiūrimi, remiantis bendrai sutartais orientaciniais tikslais. Tam visų pirma būtina, kad:

                     —

                     iki 2007 m. birželio 30 d. laikinoji vyriausybė priimtų tvarkaraštį, kuriame nustatytų įvairių veiksmų, kurių reikia imtis ruošiantis naujiems parlamento rinkimams, užbaigimo datas,

                     —

                     tvarkaraštyje būtų numatytos gyventojų surašymo, rinkimų apygardų ribų nustatymo ir rinkimų reformos datos,

                     —

                     rinkimų apygardos būtų nustatytos ir rinkimų reforma vykdoma laikantis Konstitucijos,

                     —

                     rinkimų biuro veikimo užtikrinimo priemonių, įskaitant rinkimų stebėtojo paskyrimą ne vėliau kaip 2007 m. rugsėjo 30 d., būtų imtasi laikantis Konstitucijos,

                     —

                     viceprezidentas būtų paskirtas laikantis Konstitucijos.

            Įsipareigojimas Nr. 2

         Laikinoji vyriausybė, priimdama svarbias teisėkūros, fiskalinės ar kitų politikos sričių iniciatyvas ir pakeitimus, turės atsižvelgti į konsultacijų su pilietine visuomene ir kitais susijusiais suinteresuotaisiais subjektais rezultatus.
         B.   Teisinė valstybė

            Įsipareigojimas Nr. 1

         Laikinoji vyriausybė įsipareigoja dėti visas pastangas, kad būtų užkirstas kelias įbauginimo tikslu saugumo institucijų daromiems pareiškimams.

            Įsipareigojimas Nr. 2

         Laikinoji vyriausybė įsipareigoja laikytis 1997 m. Konstitucijos ir užtikrinti įprastą ir nepriklausomą konstitucinių institucijų, tokių kaip Fidžio žmogaus teisių komisijos, Valstybės tarnybos komisijos, Konstitucinių tarnybų komisijos, veikimą. Turi būti garantuotas esminis Didžiosios vadovų tarybos nepriklausomumas ir užtikrintas jos veikimas.

            Įsipareigojimas Nr. 3

         Turi būti gerbiamas visiškas teismų nepriklausomumas, teismams leidžiama laisvai dirbti, o jų sprendimus turi gerbti visos susijusios šalys, visų pirma:

                     —

                     ne vėliau kaip 2007 m. liepos 15 d. laikinoji Vyriausybė turi paskirti tribunolą, remdamasi Konstitucijos 138 skyriaus 3 dalimi,

                     —

                     nuo šiol teisėjai turi būti skiriami ir (arba) atleidžiami griežtai laikantis Konstitucijos nuostatų ir procedūrinių taisyklių,

                     —

                     karinės institucijos, policija arba laikinoji vyriausybė jokia forma negali kištis į teismo darbą ir privalo visiškai gerbti teisininko profesiją.

            Įsipareigojimas Nr. 4

         Visos baudžiamosios su korupcija susijusios bylos turi būti nagrinėjamos tinkamais teisminiais kanalais ir bet kokios kitos įstaigos, kurios gali būti įsteigtos įtariamiems korupcijos atvejams tirti, turi veikti nepažeisdamos Konstitucijos nuostatų.
         C.   Žmogaus teisės ir pagrindinės laisvės

            Įsipareigojimas Nr. 1

         Laikinoji vyriausybė įsipareigoja imtis visų reikiamų priemonių, kad bet kokie kaltinimai žmogaus teisių pažeidimu būtų tiriami arba nagrinėjami Fidžio Salų Respublikos įstatymais nustatytose instancijose laikantis įstatymais nustatytų procedūrų.

            Įsipareigojimas Nr. 2

         Laikinoji vyriausybė 2007 m. gegužės mėn. panaikins nepaprastosios padėties potvarkius, jei nebus grėsmės nacionaliniam saugumui, viešajai tvarkai ir saugumui.

            Įsipareigojimas Nr. 3

         Laikinoji vyriausybė įsipareigoja užtikrinti, kad Fidžio žmogaus teisių komisija galėtų veikti visiškai nepriklausomai ir laikydamasi Konstitucijos.

            Įsipareigojimas Nr. 4

         Užtikrinama pagarba visų formų žodžio ir žiniasklaidos laisvei, kaip numatyta Konstitucijoje.
         D.   Įsipareigojimų vykdymo kontrolė

            Įsipareigojimas Nr. 1

         Laikinoji vyriausybė įsipareigoja nuolatiniu dialogu sudaryti sąlygas daromai pažangai tikrinti ir teikti ES institucijoms ir Europos Komisijos tarnyboms ir (arba) jų atstovams galimybę nevaržomai gauti informacijos visais klausimais, susijusiais su žmogaus teisėmis, taikiu demokratijos atkūrimu ir teisine valstybe Fidžyje.

            Įsipareigojimas Nr. 2

         Laikinoji vyriausybė įsipareigoja visiškai bendradarbiauti su visomis ES misijomis daromai pažangai stebėti ir jai įvertinti.

            Įsipareigojimas Nr. 3

         Laikinoji vyriausybė nuo 2007 m. birželio 30 d. įsipareigoja kas tris mėnesius siųsti pažangos, padarytos įgyvendinant esmines AKR ir ES partnerystės susitarimo nuostatas ir įsipareigojimus, ataskaitas.
         Pažymėtina, kad tam tikri klausimai gali būti veiksmingai išspręsti tik laikantis pragmatiško požiūrio, atsižvelgiant į šių dienų realijas ir orientuojantis į ateitį.


title: 2004/641/EB: 2004 m. rugsėjo 14 d. Komisijos sprendimas, iš dalies keičiantis Sprendimą 2002/627/EB dėl Europos elektroninių ryšių tinklų ir paslaugų reguliuotojų grupės įsteigimo(Tekstas svarbus EEE)

text:
16.9.2004

               LT

               Europos Sąjungos oficialusis leidinys

               L 293/30

      KOMISIJOS SPRENDIMAS

   2004 m. rugsėjo 14 d.
   iš dalies keičiantis Sprendimą 2002/627/EB dėl Europos elektroninių ryšių tinklų ir paslaugų reguliuotojų grupės įsteigimo
   (Tekstas svarbus EEE)
   (2004/641/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   kadangi:

               (1)

               Komisijos sprendimu 2002/627/EB (1) buvo įsteigta Europos elektroninių ryšių tinklų ir paslaugų reguliuotojų grupė.

               (2)

               Darbo su šia grupe patirtis išryškino poreikį išaiškinti narystės grupėje klausimus ir sutelkti grupės darbą į užduotis, susijusias su naujos elektroninių ryšių tinklų ir paslaugų reguliavimo sistemos įgyvendinimo kasdienine priežiūra.

               (3)

               Visos valstybės narės įsteigė reguliavimo institucijas, kurių pareiga yra kasdieninė elektroninių ryšių rinkos priežiūra,

         NUSPRENDĖ:
   1 straipsnis
   Sprendimas 2002/627/EB iš dalies keičiamas taip:

               1)

               2 straipsnis išbraukiamas.

               2)

               3 straipsnis papildomas šia pastraipa:
               „Grupė savo pačios iniciatyva arba Komisijos prašymu, kiek leidžia jos kompetencija, pataria ir padeda Komisijai visais klausimais, susijusiais su elektroninių ryšių tinklais ir paslaugomis.“

               3)

               4 straipsnis pakeičiamas taip:
               „4 straipsnis
               Narystė
               1.   Grupę sudaro visose valstybėse narėse įsteigtų nepriklausomų nacionalinių reguliavimo institucijų vadovai, kurių pagrindinė pareiga yra kasdieninė elektroninių ryšių tinklų ir paslaugų rinkos veikimo priežiūra, arba jų atstovai.
               Valstybę narę atstovauja vienas narys. Komisijai yra atstovaujama tinkamu lygiu, ir ji rūpinasi grupės sekretoriato išlaikymu.
               2.   Priede pateikiamas 1 dalyje nurodytų atitinkamų institucijų sąrašas. Komisija šį sąrašą peržiūri atsižvelgdama į valstybių narių daromus šių institucijų pavadinimų arba pareigų pakeitimus.“

               4)

               5 straipsnis iš dalies pakeičiamas taip:

                           a)

                           pirmoji pastraipa išbraukiama;

                           b)

                           paskutinės pastraipos pirmasis sakinys pakeičiamas taip:
                           „Grupėje kaip stebėtojai gali dalyvauti ekspertai iš EEE valstybių, kurios nėra Europos Sąjungos narės, ir iš įstoti į Europos Sąjungą siekiančių šalių kandidačių.“

               5)

               Šio sprendimo priedo tekstas pridedamas kaip priedas.

         2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2004 m. rugsėjo 14 d.

            Komisijos vardu

         Olli REHN

            Komisijos narys

      (1)  OL L 200, 2002 7 30, p. 38.

      ANEXO — PŘÍLOHA — BILAG — ANHANG — ANNEKS — ΠΑΡΑΡΤΗΜΑ — ANNEX — ANNEXE — ALLEGATO — PIELIKUMS — PRIEDAS — MELLÉKLET — ANNESS — BIJLAGE — ZAŁĄCZNIK — ANEXO — PRÍLOHA — PRILOGA — LIITE — BILAGA
      Europos reguliuotojų grupės narių sąrašas

                  Šalis

                  Nacionalinė reguliavimo institucija

                  Belgique/België

                  Institut belge des services postaux et des télécommunications (IBPT)
                  Belgisch Instituut voor postdiensten en telecommunicatie (BIPT)

                  Česká republika

                  Český telekomunikační úřad (ČTÚ)

                  Danmark

                  IT- og Telestyrelsen — National IT and Telecom Agency (NITA)

                  Deutschland

                  Regulierungsbehörde für Telekommunikation und Post (Reg TP)

                  Eesti

                  Sideamet (SIDEAMET)

                  Ελλάδα

                  Εθνική Επιτροπή Τηλεπικοινωνιών και Ταχυδρομείων

                  Elláda

                  National Telecommunications and Post Commission (EETT)

                  España

                  Comisión del Mercado de las Telecomunicaciones (CMT)

                  France

                  Autorité de Régulation des Télécommunications (ART)

                  Ireland

                  Commission for Communications Regulation (ComReg)

                  Italia

                  Autorità per le garanzie nelle comunicazioni (AGCOM)

                  Kypros

                  Office of the Commissioner of Telecommunications and Postal Regulation (OCTPR)

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut Luxembourgeois de Régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Regulacji Telekomunikacji i Poczty (URTiP)

                  Portugal

                  ICP — Autoridade Nacional de Comunicações (ICP-ANACOM)

                  Slovenija

                  Agencija za telekomunikacije, radiodifuzijo in pošto Republike Slovenije (ATRP)

                  Slovensko

                  Telekomunikačný úrad Slovenskej republiky (TU SR)

                  Suomi Finland

                  Viestintävirasto Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Office of Communications (Ofcom)


title: 2002 m. liepos 29 d. Komisijos sprendimas dėl Europos elektroninių ryšių tinklų ir paslaugų reguliuotojų grupės įsteigimoTekstas svarbus EEE.

text:
Svarbus teisinis pranešimas

|

32002D0627

Oficialusis leidinys L 200 , 30/07/2002 p. 0038 - 0040

		Komisijos Sprendimas2002 m. liepos 29 d.dėl Europos elektroninių ryšių tinklų ir paslaugų reguliuotojų grupės įsteigimo(tekstas svarbus EEE)(2002/627/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi:(1) Remiantis 2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų direktyva) [1], 2002 m. kovo 7 d. Direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (Prieigos direktyva) [2], 2002 m. kovo 7 d. Direktyva 2002/20/EB dėl elektroninių ryšių tinklų ir paslaugų leidimo (Leidimų direktyva) [3] ir 2002 m. kovo 7 d. Direktyva 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva) [4], yra sukurta nauja elektroninių ryšių tinklų ir paslaugų reguliavimo sistema.(2) Šiose direktyvose nustatytoms užduotims, apie kurias pagal Pagrindų direktyvos 3 straipsnio 6 dalį turi būti pranešama Komisijai, vykdyti visose valstybėse narėse yra įsteigtos nacionalinės reguliavimo institucijos. Pagal Pagrindų direktyvą valstybės narės privalo nacionalinių reguliavimo institucijų savarankiškumą garantuoti užtikrindamos, kad jos yra teisiškai atskirtos ir funkciškai nepriklausomos nuo visų organizacijų, teikiančių elektroninių ryšių tinklus, įrangą ir paslaugas. Valstybės narės, kurioms nuosavybės teise tebepriklauso ar kurios tebevaldo įmones, teikiančias elektroninių ryšių tinklus ar paslaugas, užtikrina, kad reguliavimo funkcija yra veiksmingai struktūriškai atskirta nuo veiklos, susijusios su nuosavybės teise ir valdymu.(3) Įvairiose valstybėse narėse nacionalinių reguliavimo institucijų išsamios pareigos ir užduotys skiriasi, tačiau visos jos turi bent vieną nacionalinę reguliavimo instituciją, kuri yra įpareigota taikyti į nacionalinę teisę perkeltas taisykles, ypač taisykles, susijusias su kasdienine rinkos priežiūra.(4) Kad elektroninių ryšių tinklų ir paslaugų vidaus rinkos plėtra būtų sėkminga, atitinkamas taisykles būtina nuosekliai taikyti visose valstybėse narėse. Naujoji reguliavimo sistema nustato siektinus tikslus ir numato nacionalinių reguliavimo institucijų veiklos sistemą, kartu suteikia joms lankstumo, kad kai kuriose srityse taisyklės būtų taikomos atsižvelgiant į nacionalines sąlygas.(5) Sąveikai užtikrinti, kad Komisijai būtų patariama ir padedama elektroninių ryšių srityje, turėtų būti įsteigta Europos elektroninių ryšių tinklų ir paslaugų reguliuotojų grupė (toliau – Grupė).(6) Sąveiką tarp nacionalinių reguliavimo institucijų ir Komisijos Grupė turėtų užtikrinti taip, kad būtų prisidėta prie vidaus rinkos plėtros. Jis taip pat turėtų sudaryti sąlygas skaidriam bendradarbiavimui tarp nacionalinių reguliavimo institucijų ir Komisijos siekiant užtikrinti, kad elektroninių ryšių tinklų ir paslaugų reguliavimo sistema būtų nuosekliai taikoma visose valstybėse narėse.(7) Grupė turėtų būti Komisijos svarstymo, diskusijų ir patariamasis organas elektroninių ryšių srityje, įskaitant klausimus, susijusius su rekomendacijos dėl atitinkamo produkto ir paslaugų rinkų įgyvendinimu ir persvarstymu bei sprendimų dėl tarptautinių rinkų parengimu.(8) Turėtų būti palaikomas glaudus ryšys tarp Grupės ir Pagrindų direktyva įsteigto Ryšių komiteto. Grupės veikla neturėtų kliudyti komiteto veiklai.(9) Turėtų būti užtikrinamas Radijo spektro komiteto, įsteigto 2002 m. kovo 7 d. Europos Parlamento ir Tarybos sprendimu Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro) [5], Radijo spektro politikos grupės, įsteigtos pagal 2002 m. liepos 26 d. Komisijos sprendimą 2002/622/EB dėl radijo spektro politikos grupės įsteigimo [6], ir Televizijos be sienų ryšių komiteto, įsteigto pagal Europos Parlamento ir Tarybos direktyvą 97/36/EB dėl valstybių narių įstatymuose ir kituose teisės aktuose išdėstytų nuostatų, susijusių su televizijos programų transliavimu, derinimo [7], darbo koordinavimas,PRIĖMĖ ŠĮ SPRENDIMĄ:1 straipsnisObjektasŠiuo sprendimu įsteigiama nepriklausomų nacionalinių reguliavimo institucijų patariamoji grupė elektroninių ryšių tinklų ir paslaugų klausimais, kuri vadinama Europos elektroninių ryšių tinklų ir paslaugų reguliuotojų grupe (toliau – Grupė).2 straipsnisSąvokos apibrėžimasŠiame sprendime "atitinkama nacionalinė reguliavimo institucija" – tai valdžios institucija, įsteigta kiekvienoje valstybėje narėje, kad prižiūrėtų su elektroninių ryšių tinklu ir paslaugomis susijusių direktyvų nuostatų kasdieninį aiškinimą ir taikymą, kaip apibrėžta Pagrindų direktyvoje.3 straipsnisTikslaiGrupės funkcija – Komisijai patarti ir padėti elektroninių ryšių tinklų ir paslaugų vidaus rinkos sutelkimo klausimais.Grupė sąveiką tarp nacionalinių reguliavimo institucijų ir Komisijos užtikrina taip, kad būtų prisidėta prie vidaus rinkos plėtros ir elektroninių ryšių tinklų ir paslaugų reguliavimo sistemos nuoseklaus taikymo visose valstybėse narėse.4 straipsnisNarystėGrupę sudaro visų valstybių narių atitinkamų nacionalinių reguliavimo institucijų vadovai arba jų atstovai.Komisijai yra atstovaujama tinkamu lygiu, ir ji rūpinasi Grupės sekretoriato išlaikymu.5 straipsnisVeiklos tvarkaGrupė savo pačios iniciatyva arba Komisijos prašymu pataria ir padeda Komisijai visais klausimais, susijusiais su elektroninių ryšių tinklais ir paslaugomis.Grupė iš savo narių išsirenka pirmininką. Prireikus Grupės darbas gali būti organizuojamas pogrupiais ir ekspertų darbo grupėmis.Susitaręs su Komisija, pirmininkas sušaukia Grupės posėdžius.Grupė bendru sutarimu arba, jei jo nėra, dviejų trečdalių daugumos balsais, kai kiekviena valstybė narė turi po vieną balsą, priima savo darbo tvarkos taisykles, kurias patvirtina Komisija.Komisijai yra atstovaujama visuose Grupės posėdžiuose, ir ji gali dalyvauti visuose savo pogrupių ir ekspertų darbo grupių posėdžiuose.Grupėje kaip stebėtojai gali dalyvauti ekspertai iš EEE valstybių bei valstybių kandidačių įstoti į Europos Sąjungą. Dalyvauti savo posėdžiuose Grupė gali kviesti ir kitus ekspertus bei stebėtojus.6 straipsnisKonsultavimasisGrupė plačiu mastu iš anksto atvirai ir skaidriai konsultuojasi su rinkos dalyviais, vartotojais ir galutiniais vartotojais.7 straipsnisSlaptumasNepažeidžiant Sutarties 287 straipsnio nuostatų, kai Komisija Grupės nariams, stebėtojams ir visiems kitiems asmenims praneša, kad prašomas patarimas arba iškeltas klausimas yra slapti, jie privalo neatskleisti informacijos, kurią sužinojo dirbdami Grupėje, jos pogrupiuose ar ekspertų grupėse. Tokiais atvejais Komisija gali nuspręsti, kad posėdžiuose gali dalyvauti tik Grupės nariai.8 straipsnisMetinė ataskaitaGrupė Komisijai pateikia savo veiklos metinę ataskaitą. Komisija atskaitą, tam tikrais atvejais – su komentarais, perduoda Europos Parlamentui ir Tarybai.9 straipsnisĮsigaliojimasŠis sprendimas įsigalioja jo paskelbimo Europos Bendrijų oficialiajame leidinyje dieną.Grupė savo pareigas vykdyti pradeda nuo šio sprendimo įsigaliojimo dienos.Priimta Briuselyje, 2002 m. liepos 29 d.Komisijos varduErkki LiikanenKomisijos narys[1] OL L 108, 2002 4 24, p. 33.[2] OL L 108, 2002 4 24, p. 7.[3] OL L 108, 2002 4 24, p. 21.[4] OL L 108, 2002 4 24, p. 51.[5] OL L 108, 2002 4 24, p. 1.[6] OL L 198, 2002 7 27, p. 49.[7] OL L 202, 1997 7 30, p. 60.--------------------------------------------------


title: 2014/572/ES: 2014 m. balandžio 3 d. Europos Parlamento sprendimas dėl Europos prieglobsčio paramos biuro 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/190

         EUROPOS PARLAMENTO SPRENDIMAS
   2014 m. balandžio 3 d.
   dėl Europos prieglobsčio paramos biuro 2012 finansinių metų sąskaitų uždarymo
   (2014/572/ES)
   EUROPOS PARLAMENTAS,

               —

               atsižvelgdamas į Europos prieglobsčio paramos biuro 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos prieglobsčio paramos biuro 2012 finansinių metų metinių finansinių ataskaitų su Biuro atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (4), ypač į jo 35 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0187/2014),

               1.

               pritaria Europos prieglobsčio paramos biuro 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 73.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 132, 2010 5 29, p. 11.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.